Tisztelt Szülők!

A járványügyi helyzet miatt a következő intézkedések lépnek életbe:

**1. Közös tanévnyitó ünnepélyt nem tarthatunk!**

2020.szeptember 1-én, kedden az első tanítási napon minden tanuló a saját osztályában kezd.

**2. A szülők az iskola épületébe nem léphetnek be!** A gyermekeket csak az iskola bejáratáig kísérhetik. Ez alól csak az E/1. és az 1/2. osztályos tanulók szüleik kivételek. Az első tanítási napon ők kézfertőtlenítés után és maszkban bekísérhetik gyermekeiket az osztályba.

**3.** A második tanítási naptól, szerdától, már ezen évfolyamok szülői sem léphetnek be az iskola épületébe. A legkisebbeket asszisztens kollégáink várják az iskola portáján és kísérik be a terembe.

Az iskola épület bejáratát mind a három keresztül (főbejárat, hátsó kapu, gazdasági behajtó) megközelíthetik a szülők gyermekeikkel. Aki a főbejáraton érkezik, csak kézfertőtlenítés után léphet be!

**A portáknál minden belépőnek (pedagógus, tanuló, technikai dolgozó,..) kötelező a kézfertőtlenítés!**

**4. Érkezés, távozás**

Szeptember 1-én a gyermekeket szükség szerint, 7 órától ügyeleten fogadjuk.

Aki ügyeletet nem vesz igénybe 7:45 - 8 órakor érkezzen az iskolába.

Az **E/1.- a 4. évfolyamig** az **első héten** 4 tanítási órát tartunk. Ebéd után, aki igényli kb. 12:30 órakor haza mehet, de természetesen, aki nem él ezzel a lehetőséggel a megszokott rend szerint a délutánt napköziben tölti.

Az 5-8. évfolyamon **szeptember** **1-én** 5 tanítási órát tartunk. Ebéd után, aki igényli kb. 13:20 órakor haza mehet, de természetesen, aki nem él ezzel a lehetőséggel a megszokott rend szerint a délutánt napköziben tölti.

 A hét többi napján az órarend szerint ér véget a tanítás a napközi 16 óráig tart.

Kérek minden szülőt, hogy a hazameneteli engedélyt, amennyiben el kíván térni a 16 órától, az első héten adja be, különben nem tudom figyelembe venni! Ne feledjék, a 14.30-15:30-ig tartó időszak védett. Erre az időszakra nem adok ki távozási engedélyt.

A tanulókat haza egyedül csak a szülők írásbeli kérésére engedjük el!

**5. Óvoda**

Az **óvodás gyermekeket** a szülők kézfertőtlenítés után, maszkban kísérhetik be az öltözőbe!

Az öltözőben egyszerre csak két gyermek és szülei tartózkodhatnak! ha többen érkeznek várni kell!

**6. Kollégium**

A kollégista gyermekek szüleinek nyilatkozatot kell kitölteniük a portánál.

Itt az érkezőknek megmérik a testhőmérsékletét. Az értéket rögzíteni kell a nyilatkozati lapon. Amennyiben valakinek hőemelkedése vagy láza lenne azonnal távoznia kell az épületből!

Természetesen a bentlakó óvodások szülei kézfertőtlenítés után, maszkban, legfeljebb egyszerre 2 család, a szekrények rendbetétele miatt felmehet az emeletre.

1- 4. évfolyamig a szülő szintén felkísérheti gyermekét az emeletre és bepakolhatja a ruhákat a szekrénybe. (Kézfertőtlenítés és a maszk viselése kötelező!)

5. évfolyamtól kezdődően  a szülő nem mehet fel gyermekével az emeletre.

**Figyelem!**

**A kollégista gyermekek részére hétfőn este a szolgáltató nem biztosít étkezést. (vacsora).**

**Kérjük, gondoskodjanak gyermekeik hétfő esti ellátásáról!**

**7. Általános rendelkezések:**

* Az épületekben fokozottan figyelünk a rendszeres fertőtlenítésre, takarításra.
* A tanulók eltérő időrendben mennek ki szünetben az osztályokból, így megelőzhetőek a csoportosulások.
* Gondoskodunk a rendszeres és alapos szellőztetésről.
* Felhívjuk a gyerekek figyelmét az alapos kézmosásra és a kézfertőtlenítés fontosságára.

 Kovács Zsuzsanna

 intézményvezető